2017. gada 7. novembrī Noteikumi Nr. 652

Rīgā (prot. Nr. 55 5. §)

**Grozījumi Ministru kabineta 2017. gada 3. janvāra noteikumos Nr. 20 "Atbalstāmo investīciju projekta pieņemšanas un īstenošanas kārtība"**

Izdoti saskaņā ar likuma

"Par uzņēmumu ienākuma nodokli"

27. panta 10., 13., 14., 15.,

16. un 18. punktu

Izdarīt Ministru kabineta 2017. gada 3. janvāra noteikumos Nr. 20 "Atbalstāmo investīciju projekta pieņemšanas un īstenošanas kārtība" (Latvijas Vēstnesis, 2017, 34. nr.) šādus grozījumus:

1. Papildināt 1. pielikuma 3.7. apakšpunktu aiz teikuma "Apliecinu, ka projekta iesniedzējs divu taksācijas periodu laikā pirms taksācijas perioda, kurā Ministru kabinets ir pieņēmis likuma "Par uzņēmumu ienākuma nodokli" 17.2 panta ceturtās daļas 6. punktā minēto lēmumu, nav beidzis to pašu vai līdzīgu darbību, kā definēts Komisijas regulas Nr. 651/2014 2. panta 50. punktā, Eiropas Ekonomikas zonā un projekta iesniedzējam nav konkrētu plānu izbeigt šādu darbību divu taksācijas periodu laikā pēc taksācijas perioda, kurā projekts pabeigts." ar teikumu šādā redakcijā:

"Apliecinu, ka 24 mēnešu laikā pirms projekta pieteikuma iesniegšanas Ekonomikas ministrijā projekta iesniedzējs nav veicis Komisijas regulas Nr. 651/2014 2. panta 61. "a" punktā definēto pārcelšanu uz uzņēmējdarbības vietu, kurā tiks veikts sākotnējais ieguldījums, par ko ir pieprasīta nodokļa atlaide, un projekta iesniedzējs apņemas to nedarīt 24 mēnešus pēc tam, kad ir pabeigts sākotnējais ieguldījums, par ko ir pieprasīta nodokļa atlaide."

2. Papildināt 3. pielikumu ar 1.16. apakšpunktu šādā redakcijā:

|  |  |  |  |
| --- | --- | --- | --- |
| "1.16. | Projekta iesniedzējs 24 mēnešu laikā pirms projekta pieteikuma iesniegšanas Ekonomikas ministrijā nav veicis Komisijas regulas Nr. 651/2014 2. panta 61. "a" punktā definēto pārcelšanu uz uzņēmējdarbības vietu, kurā tiks veikts sākotnējais ieguldījums, par ko ir pieprasīta nodokļa atlaide, un projekta iesniedzējs apņemas to nedarīt 24 mēnešus pēc tam, kad ir pabeigts sākotnējais ieguldījums, par ko ir pieprasīta nodokļa atlaide |   | N" |

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens